עינב ג'קסון כהן

עינב "ג'קסון" כהן (נולדה ב-26 בינואר 1982) היא זמרת-יוצרת, פסנתרנית, מלחינה ומעבדת מוזיקלית ישראלית. עינב "ג'קסון" כהן נולדה וגדלה בהרצליה. בגיל ארבע החלה לנגן על אורגן ולאחר כמה שנים החלה לנגן על פסנתר. את הכינוי "ג'קסון" קיבלה בנעוריה בעקבות תסרוקת האפרו שלה ובעקבות שם ההרכב חמישיית ג'קסון. היא למדה במגמת מוזיקה בתיכון הראשונים בעירה ובהמשך למדה במגמת עיבוד והלחנה בבית ספר למוזיקה רימון. בגיל 23 היא החלה לכתוב שירים. משנת 2007 משתתפת במופעי פסטיבל הפסנתר. משנת 2008 החלה להופיע סולו עם פסנתר, ולארח מוזיקאים בהופעותיה. בשנת 2009 הוציאה לרשת האינטרנט אלבום דמו, שהקליטה עם עידו שטרנברג, בשם "אנדר קונסטרקשן". בשנת 2011 הוציאה את אלבום הבכורה שלה "עץ נופל ביער". את האלבום הפיק מוזיקלית ניר אוורבוך ועל הייעוץ האמנותי היה יהודה עדר. מתוך האלבום יצאו כסינגלים השירים "ניתוח לב פתוח" ו"שיר הרס". ב-2018 הוציאה את אלבומה השני "שני לבבות", שלצורך הוצאתו נעזרה באתר מימון המונים. בהפקה המוזיקלית של האלבום נטלו חלק דניאל שהם, דניאלה ספקטור, הילה רוח ואביב משולם. השיר "למזרח" מתוך האלבום הגיע למקום החמישי במצעד השירים האלטרנטיבים לשנת תשע"ח של תחנת הרדיו כאן 88, על פי בחירתו של צוות התחנה. גרסת וידאו קליפ שיצאה לאור ממנו כללה 32 מוזיקאים ומוזיקאיות ששרו וניגנו בו. באלבום ביצעה גרסת כיסוי לשיר "נשקי אותי" של סיון שביט. בשנת 2020 השתתפה בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר איה זהבי פייגלין, גבע אלון, אור אדרי, אלישע בנאי, סיון טלמור, פלורה, זוהר גינזבורג ואחרים. לאורך השנים כתבה גם שירים לאחרים: בשנת 2010 יצא שירה של רוני אלטר "עירומה", שאותו כתבה כהן, וב-2015 את השיר "טבעת" לאלבום "יקיצה" של נורית גלרון. כמו כן השתתפה בנגינה בפסנתר ובקלידים באלבומים של כל החתיכים אצלי, סיון טלמור, אליוט, מיכל גבע ואיה זהבי פייגלין וליוותה כנגנית את הופעותיהן של דאנה איבגי ושל דניאלה ספקטור. מתחילת 2020 מנגנת במחזה של חנוך לוין "מתאבל ללא קץ". שיריה שביצעה הוקלטו באלבומים הבאים: ב-2010 הקליטה גרסה לשיר “כשאור דולק בחלונך” באלבום "מסע אספלט" משירי סשה ארגוב, ב-2014 ביצעה את השיר "בגלל הלילה" באלבום מחווה לשירי חוה אלברשטיין במסגרת פרויקט עבודה עברית, ב-2015 הלחינה וביצעה את שירו של חיים גורי "עקרתי אל עיר אחרת" לאלבום "עשוי מאותיות" שהוקדש לשיריו, ובשנת 2018 הקליטה גרסה מחודשת לשיר "את חכי לי ואחזור" של אריק לביא עבור פרויקט "מכונת הזמן" שהפיקה תחנת הרדיו כאן 88. נמצאת בזוגיות עם הזמרת, היוצרת, השחקנית והמשוררת יעל איזנברג. עץ נופל ביער (2011) שני לבבות (2018) מדיה וקבצים בנושא עינב ג'קסון כהן בוויקישיתוף אתר האינטרנט הרשמי של עינב ג'קסון כהן עינב ג'קסון כהן, סרטונים בערוץ היוטיוב עינב ג'קסון כהן, באתר ספוטיפיי עינב ג'קסון כהן, באתר MusicBrainz (באנגלית) עינב ג'קסון כהן, באתר Discogs (באנגלית) עינב ג'קסון כהן, באתר Songkick (באנגלית) פסקול ישראלי עם יואב קוטנר, בערוץ היוטיוב של כאן חינוכית דורון גל, ‏השקט שלפני השערה, באתר ‏מאקו‏, 11 בנובמבר 2008 ליה פן, עינב ג'קסון כהן משיקה את אלבום הבכורה "עץ נופל ביער", באתר הארץ, 10 במרץ 2011 בן שלו, עינב ג'קסון כהן מרגישה אסון מתקרב, וכותבת עליו שיר, באתר הארץ, 25 בפברואר 2018 תימורה לסינגר, ‏מוזיקה | "שני לבבות" של עינב ג'קסון כהן ממגנט בזכות כנותו, באתר גלובס, 28 באפריל 2018 שני לבבות - אלבום חדש, באתר הדסטארט כאן 88 מסכמת שנה במוזיקה הישראלית האלטרנטיבית, באתר כאן, תאגיד השידור הישראלי, 7 בספטמבר 20177 יובל אראל‏, פסטיבל אינדי זומזום יוצא לדרך, בבלוג של יובל אראל, מגזין מוזיקה ותרבות, 26 באפריל 2020 יוסי חרסונסקי, [http://www.yosmusic.com/yos12577/ שרות חוה אלברשטיין, מבחר זמרות, עבודה עברית מרץ 2014, באתר חרסונסקי מיוסיק את חכי לי ואחזור - עינב ג'קסון כהן, מתוך פרויקט מכונת הזמן, באתר יוטיוב, 15 באפר׳ 2018